**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈԿՏԵՄԲԵՐԻ 30-Ի N 1330-Ն ԵՎ 2013 ԹՎԱԿԱՆԻ ՕԳՈՍՏՈՍԻ 1-Ի N 891-Ն ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

***1. Իրավական ակտի անհրաժեշտությունը (նպատակը)***.

Նախագծի անհրաժեշտությունը պայմանավորված է 2016 թվականի ՀՀ պետական բյուջեում ՀՀ կառավարության 30.10.2008թ. N1330-Ն և 01.08.2013թ. N891-Ն որոշումներով հաստատված կարգերով սահմանված պարգևավճարների ձեռքբերման համար համապատասխան միջոցներ նախատեսված չլինելով և նշված որոշումներում ժամկետային սահմանափակումների հետ կապված:

***2. Ընթացիկ իրավիճակը և խնդիրները.***

Հարկային վարչարարությանն օժանդակության նպատակով յուրաքանչյուր ամիս ՀՀ կառավարության 30.10.2008թ. N1330-Ն և 01.08.2013թ. N891-Ն որոշումներով հաստատված կարգերին համապատասխան դարձերեսին հատուկ համարներ պարունակող ՀԴՄ կտրոններով և դիմերեսին վիճակահանության մասնակցող թիվ պարունակող ՀԴՄ կտրոններով շահած ՀԴՄ կտրոն տիրապետողներին որպես պարգևավճար տրամադրվում է համապատասխանաբար` 5 և 10 ավտոմեքենա կամ որոշակի քանակներով այլ գույք կամ իրավունք:

Նշված պարգևավճարների հիմնադրամը ձևավորվում է ավտոմեքենաների մասով՝ ՀՀ պետական միջոցների հաշվին, իսկ այլ գույք կամ իրավունքի մասով՝ հսկիչ-դրամարկղային մեքենաների կտրոնների դարձերեսին կազմակերպությունների ֆիրմային անվանումներ, ապրանքային և սպասարկման նշաններ տեղադրելու (տպագրելու) իրավունքի տրամադրման դիմաց կազմակերպությունների կողմից հատկացվող պարգևավճարների հաշվին:

2016թ. ՀՀ պետական բյուջեով ավտոմեքենաների ձեռքբերման համար համապատասխան միջոցները չեն նախատեսվել, սակայն չեն սպառվել պարգևավճարների հիմնադրամում առկա՝ 2015թ. բյուջեով նախատեսված միջոցների հաշվին որպես պարգևավճար ձեռք բերված ավտոմեքենաները և «Ղ-Տելեկոմ» ՓԲԸ-ի կողմից որպես պարգևավճար տրամադրվող այլ գույք կամ իրավունքը:

***3. Տվյալ բնագավառում իրականացվող քաղաքականությունը.***

Հայաստանի Հանրապետությունում Հարկային վարչարարությանն օժանդակության նպատակով ՀՀ կառավարության 30.10.2008թ. N1330-Ն և 01.08.2013թ. N891-Ն որոշումները ներդրվեցին որպես հսկիչ-դրամարկղային մեքենաների կիրառման նկատմամբ հանրային հսկողության մեխանիզմներ:

***4. Կարգավորման նպատակը և բնույթը.***

Համապատասխան միջոցները 2016թ. ՀՀ պետական բյուջեով նախատեսված չլինելու պարագայում անհրաժեշտություն է առաջացել համապատասխան լրացումներ և փոփոխություններ կատարել ՀՀ կառավարության 30.10.2008թ. N1330-Ն և 01.08.2013թ. N891-Ն որոշումներով հաստատված կարգերով նախատեսված պարգևավճարների տրամադրման ընթացակարգերում՝ ՀՀ կառավարության 01.08.2013թ. N891-Ն որոշումը ուժի մեջ թողնելով մինչև 2015թ. պարգևավճարների հիմնադրամում առկա, նախկին վիճակահանությունների արդյունքներով չտրամադրված պարգևավճարների ամբողջությամբ սպառումը:

***5. Նախագծի մշակման գործընթացում ներգրավված ինստիտուտները և անձիք.***

Նախագծի մշակմանը աշխատանքային խմբեր ներգրավված չեն եղել: Նախագիծը մշակվել է ՀՀ ֆինանսների նախարարության կողմից:

***6. Ակնկալվող արդյունքը.***

Ակնկալվում է, տրամադրել 2015թ. պարգևավճարների հիմնադրամում առկա, նախկին վիճակահանությունների արդյունքներով չտրամադրված պարգևավճարները, ինչպես նաև ՀՀ կառավարության 30.10.2008թ. N1330-Ն և 01.08.2013թ. N891-Ն որոշումների գործողության ժամկետները սահմանափակել մինչև յուրաքանչյուր կառավարության որոշմամբ նախատեսված և նախկինում չտրամադրված պարգևավճարների տրամադրումը:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈԿՏԵՄԲԵՐԻ 30-Ի N 1330-Ն ԵՎ 2013 ԹՎԱԿԱՆԻ ՕԳՈՍՏՈՍԻ 1-Ի N 891-Ն ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԵՎ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

«Հայաստանի Հանրապետության կառավարության 2008 թվականի հոկտեմբերի 30-ի N 1330-Ն եվ 2013 թվականի օգոստոսի 1-ի N 891-Ն որոշումներում փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի ընդունման դեպքում պետական բյուջեի ծախսերը կնվազեն, իսկ եկամուտների էական ավելացումներ կամ նվազեցումներ չի նախատեսվում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈԿՏԵՄԲԵՐԻ 30-Ի N 1330-Ն ԵՎ 2013 ԹՎԱԿԱՆԻ ՕԳՈՍՏՈՍԻ 1-Ի N 891-Ն ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ՆԱԽԱԳԾԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության կառավարության 2008 թվականի հոկտեմբերի 30-ի N 1330-Ն եվ 2013 թվականի օգոստոսի 1-ի N 891-Ն որոշումներում փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի ընդունմամբ պայմանավորված այլ որոշումներում փոփոխություններ կատարելու անհրաժեշտություն չի առաջանում: